Кӱндӱлӱ алтай албаты, 2013 j., Сыгын  айдыҥ 13-чи кӱнинде, Оҥдой аймактыҥ он эки jуртында "Сары бӱрдиҥ мӱргӱӱли " ӧдӧр. Алтай Ак Jаҥаардыҥ мӱргӱӱлине келип туружыгар. Мӱргӱӱлге кем кандый, кем нени иштеп турган, кем бай, кем jокту деп аҥыланар арга jок. ӧрӧ Кудайыс алдында бастырабыс бир тӱҥейин билип jӱригер. Оныҥ учун, чочып- ӱркӱр не де jок, кӱӱнзеген кижи келип, Кудайынаҥ алкыш алзын. Тагылына тагылып, Кудайыныҥ курчуузын алзын. Тӧрт ӧҥдӱ кыйралу: ак, сары, jажыл, кӧк; алтай курсакту, арчынду келигер. Алтай курзагарда тус болбос учурлу.
Мӱргӱӱл дегени ол не
Мӱргӱӱл дегени ол чӱм-jаҥ
Чӱмдеп jаҥдап койгон jаҥ ол
Мӱргӱӱл 
Мӱргӱӱлде калык болор
Калыкта Кудай болор
Калык Кудайына бажырар
Бажырып суранар
Биске быйан бергер деп
Биска болуш бергер деп
Кудайынаҥ
Калык туура барбас
Калык кайра кӧрбӧс 
Мӱргӱӱлге келзе 
Jаҥыс ичкери кӧрӧр 
Jаҥыс ӧрӧ кӧрӧр
Кудайына
Jакшы болзын деп
Jараш болзын деп
Jымжак болзын деп
Бастыразына
Jуулган калыкка
Jуулбаган улуска
ӱзезине
Jымжак болзын деп
Кудайы
Jолында
ӧдӱп jаткан
Кажы ла кижиниҥ
ӧзӧгине jетсин деп
ӧзӧгине кирзин деп
Кудай
Качан бирде
Калыгым деп калактап
Келзин деп
Ол кижи
ӧскӱзеп 
Кудайына
Баш болзын деп бажырып
Балам учун келдим деп айдынып
Келзин Кудайына
Кудайы килеер ого
Болужар ого
Бойыныҥ ижин берер
Этсин деп
Jӧӧзин деп
Jонныҥ jӧӧжӧзин 
Кошсын деп
Бойыныҥ ижиле 
Бийиктетсин
Кӧптӧтсин деп
Кижи анайда келер Кудайына
Килеп
Jӧмӧп лӧ
Болужып 
Бойына ла
Бастыразына 
Бастыразына ла
Бойына 
Килеер кижи качан да
Ончозына
Онын учун Кудай келер
Оорыдып-сыстадып ийер
Ончозына ыйды берер
Ый ажыра Кудай кирер 
ӧзӧгӧӧргӧ 
ӧзӧгӧӧрдиҥ одын кӧрӧргӧ
ӧчпӧгӧн бӧ деп билерге
ӧчӱп калган болзо
Камызарга
ӧлӱп калган болзо
Тиргизерге
ӧзӧгӧӧрди
ӧртӧгӧн оттоҥ коркыбаар
Ол Кудайдыҥ оды
Болуштыҥ
Килемjиниҥ оды
Килемjи дегени ол не
Килейле коштой тартканы
Килейле кожо басканы
Колы-будына jӧмӧжип 
Кожо тагылга jеткени
Коштой ондо турганы
Кожо анда jатканы
Jанына jуук отурып
Jардына колын салганы 
Ол ончозы килемjи 
Кудайдаҥ кижиге jеткени
Кудайдаҥ кижиге бергени
Килемjини
Килеп алар
Кайра килеп берер
Ондый jаҥду неме ол
Онын учун берилип jат ол
Ойто берилзин деп
Кайра
Кемjӱлӱ эмес
Болушту болуп 
Болушпаганы шокту болор
Болушпаганы катулу болор
Ондый неме не ол
ӧч деп неме кайнай берер
Ол тушта
Ол улустыҥ ортодо 
От чачыла берер
Ончо колбуулар ӱзӱле берер
Ордына ӧскӧзи тура берер
Оныҥ учун бек болугар
Оныҥ учун чек болугар
Ончогор
Кудайга келзегер
Курсак-тамакту келигер
Азык-тӱлӱктӱ эмес
Айга-jылга jиир эмес
Амзап ла кӧрӧтӧн неме не ол
Азык-тӱлӱк айылда jуулар
Албаты дезе анда jуулар
Андый jаҥду неме не ол
Мӱргӱӱл деп неме
Ол-jол
Кудайдыҥ jолы
Кайда барганы
Кайра барбааны
ӱзе ле мӱргӱӱлдеҥ камаанду
ӱзе ле улустаҥ камаанду 
ӱстӱнеҥ тӧмӧн кӱркӱреп келер бе
Айса алдынаҥ ӧрӧ бустап чыгар ба
Айса ӧзӧӧгинеҥ араай чыгар ба
Алтай Кудайга багынар ба
Бастыразыла ла кижидеҥ камаанду
Кижи не ол Кудай 
Кижи не ол Jайаан 
Анда бийикте кижи
Jаан кижи
Jаҥыс кижи-Jайаан
Jайаанга бажырып келедеер 
Jайаннаҥ суранып келедеер
Мӱргӱӱлге 
Онын учун мӱргӱӱл деп адалган ине
Кижи мӱргӱӱп бажырып келген учун
Кудайына
Карыгып кунугуп та jӱрзе 
Кӧкӱп сӱӱнип те jӱрзе
Кижи Кудайына келер
Келеле суранар
Кӧӧркий Кудайым божот деп
Мени ойто jериме деп
Оноҥ сеге келейин деп
Оной айдып салайын деп